cyanic-selkie/wikianc huggingface dataset:
Dövlət Aqrar Ticarət Şirkəti
Layihələri
Ölkədə kənd təsərrüfatının inkişafı, kənd təsərüfatı məhsulları üzrə bazar infrastrukturunun inkişaf etdirilməsi, aqrar sahibkarlığın stimullaşdırılması, fermerlər üçün alternativ satış kanalları və gəlir mənbələrinin yaradılması, kənd təsərrüfatı sahəsində gender balansının təmin olunması və qorunması, gənclərin aqrar sahədə maarifləndirilməsi istiqamətləri üzrə şirkət tərəfindən bir sıra layihələrə start verilmişdir. Həyata keçirilən layihələrdə beynəlxalq təcrübədən istifadə etməklə, yerli bazar üçün real həllər yaratmaq əsas hədəf olmuşdur.
Kənddən şəhərə
Layihənin əsas məqsədi də kəndli-fermerlərin bazara çıxışının asanlaşdırılması, yerli kənd təsərrüfatı məhsullarının qablaşdırılması və brendinqinin təşkili, müxtəlif satış kanalları ilə əlaqələndirmə və yeni satış kanallarının yaradılması, kənd təsərrüfatı məhsullarının istehsalının stimullaşdırılması və kənd təsərrüfatı məhsulları üzrə ticarətin asanlaşdırılmasından ibarətdir.
Afaq
Azərbaycan Respublikasının Kənd Təsərrüfatı Nazirliyi tabeliyində fəaliyyət göstərən Dövlət Aqrar Ticarət Şirkəti və Birləşmiş Millətlər Təşkilatının Ərzaq və Kənd Təsərrüfatı Təşkilatı (FAO) –nu birgə layihəsi olan Aqrar Fəaliyyətli Azərbaycan Qadınları — AFAQ layihəsinin əsas məqsədi qısaca olaraq Kənd təsərrüfatı fəaliyyəti ilə məşğul olan qadınların informasiya, bilik, resurs və bazarlara çıxış imkanlarının yaxşılaşdırılmasıdır.
Şəhərdən kəndə
Fermerə istehsal etdiyi kənd təsərrüfatı məhsulları üçün alternativ satış kanalları yaratmaq, bununla da kəndlərdə sosial-iqtisadi rifah halının artırılmasına, ölkədə kənd təsərrüfatının inkişafına dəstək olmaqdır. Bu məqsədlə həyata keçirilən layihələrdən biri də "Şəhərdən Kəndə" Aqroekoturizm layihəsidir. "Şəhərdən Kəndə" layihəsi Azərbaycan Respublikasının Kənd Təsərrüfatı Nazirliyi tabeliyində fəaliyyət göstərən Dövlət Aqrar Ticarət Şirkəti tərəfindən aqrar sahədə kiçik və orta sahibkarlığın inkişafı istiqamətində həyata keçirilən layihədir.
Pinokkio (cizgi filmi, 1940)
Pinokkio — Volt Disney tərəfindən istehsal olunan və əvvəlcə RKO Radio Pictures tərəfindən yayımlanan 1940-ci il Amerika cizgi musiqili fantaziya filmidir. Karlo Kollodinin nağılına əsaslanan Pinokkio, on ikinci Disney cizgi filmidir.
Moisey Vaynşteyn
Moisey Rubinoviç Vaynşteyn — azərbaycanlı yəhudi bəstəkar, konduktor.
Həyatı
1906-cı ildə Bakı quberniyasında anadan olmuşdur. 1930-cu ildə Musiqi Texnikumunu bitirmiş, 1934-cü ildə isə konservatoriyanın məzunu olmuşdur. Bakı Gənclər teatrında (1928-1931), Qırmızı Ordu Teatrında (1931-1933) və Sanitar Mədəniyyət Teatrında (1933-1934) dirijor işləmişdir. 1934-1937-ci illər arası Azərbaycan Dövlət Radiosunda musiqi direktoru, 1939-1940-cı illərdə Azərbaycan SSR İncəsənət aparatının musiqi şöbəsinin müdiri olmuş, 1940-1941ci illərdə Filarmoniyada işləmişdir.
Əsərləri
Əsasən teatr və opera üçün musiqi yazmışdır. Əsərləri:
Ailəsi
Olqa Belyavska ilə evlənmişdir. Oğulları:
İoniyalılar
İoniyalılar — Qədim Yunanıstanın əsas tayfalarından biridir.
İraq ədəbiyyatı
Tarixi
XIX əsrin ikinci yarısında İraq Türkiyədən göndərilən valilər tərəfindən idarə olunurdu. Ölkədə cəhalət fanatizm, iqtisadi və mədəni gerilik hökm sürürdü.İraqın ağrılı problemlərindən biri də sünni-şiə məzhəblərinə tapınmış əhali arasındakı arasıkəsilməz savaşlar idi.Digər tərəfdən,XVIII əsrdən başlayaraq vəhhabilər də
Barberini favnı
Barberini favnı və ya Kefli satir —  Münhenin Qliptotek muzeyində saxlanan həyat ölçülü mərmər heykəldir. Favn yunan mifologiyasının qəhrəmanı olan satirin Qədim Roma mifologiyasındakı ekvivalentidir. Yunan mifologiyasında satirlər bəzi heyvan xüsusiyyətlərinə malik meşə ruhlarıdır. Onlar əksər hallarda keçi saqqalı, quyruğu və buynuzuna malik oğlanlar kimi təsvir edilirlər. Satirlər tez-tez Dionislə görüşür və ona kömək edirlər.
Aşkarlanması və restavrasiyası
320px|thumb|left| Heykəldə yan və sinə əzələlərin təsviri Heykəl ya Perqam məktəbinin davamçısı olan naməlum ellinist heykəltaraş tərəfindən e.ə. III əsrin sonu-II əsrin əvvəllərində hazırlanmış, ya da Qədim Yunan heykəlinin yüksək keyfiyyətli Qədim Roma kopyasıdır. Hazırkı mükəmməl vəziyyətinə heykəl bərpaçı Vinçenzo Paçetti tərəfindən restavrasiya edilməsindən sonra gətirilmişdir. Heykəl, əvvəllər Adrian mavzoleyi kimi də tanınan Müqəddəs Mələk qəsri yaxınlığındakı xəndəkdən təxminən 1620-ci illərdə tapılmışdır. Ərazidə 1624-cü ildə Barberini ailəsindən olan Roma Papası VIII Urban tərəfindən fortifikasiya işləri aparılmışdır. Heykəl sənədlərdə ilkdə 6 iyun 1628-ci ildə verilmiş bərpa kivtansiyasında peyda olmuş və bu zaman onun Papanın qardaşı oğlu Kradinal Françesko Barberiniyə aid olması qeyd edilmişdir. Aşkarlandığı zaman heykəl ciddi zədələnmiş vəziyyətdə idi; onun sağ ayağı, hər iki əlinin və başının bəzi hissələri itirilmişdi. Tarixçi Prokopi qeyd edir ki, 537-ci ildə Romanın mühasirəsi zamanı müdafiəçilər mavzoleyi bəzəyən heykəlləri qotların üstünə aşırmışdılar və alman tarixçi İohann Vinkelmann qeyd edir ki, ola bilsin bu heykəl o zaman mavzoleydən atılmış daş əsərlərdən biridir.
Ola bilsin ki, bu restavrasiyalar Barberini favnının seksual aspektini daha da gücləndirmişdir. Buna görə də, heykəl erotik sənət nümunəsi kimi qəbul edilməyə başlamışdır. Çılpaqlıq Qədim Yunanıstan incəsənəti üçün yeni bir şey deyildi; lakin, əsərin nəzərə çarpan seksual xarakteri onu müasir dövr insanları üçün də baxımlı edir. Favnın geniş aralanmış ayaqları diqqəti onun cinsiyyət orqanına yönəldir. 1830-cu illərdə heykəl “Nymphenburg farfor manufakturası”nın istehsal etdiyi məhsullar üzərində təsvir olunmuşdur.
Satılması
1799-cu ildə heykəltaraş və bərpaçı Vinçenzo Paçetti tərəfindən alınana kimi heykəl Romadakı Barberini sarayında saxlanmışdır; Paçetti əsəri, aralarında Lüsyen Bonapartın da olduğu müxtəlif ingilis və fransız müştərilərinə satmağa çalışmışdır. Barberini ailəsi məhkəmə vasitəsilə heykəlin satışına mane olmuş və ölkədən çıxarılmasını qadağan etmişdir. Ailənin bu qərarı antikvarçı Karlo Fea və heykəltaraş Antonio Kanova tərəfindən dəstəklənmişdir. Lakin sonradan Barberinilər çoxsaylı ictimai mübahisələrin yekununda heykəli Bavariya şahzadəsi Lüdviqə satmağa razılaşmışdır.
Hələ heykəlin alınması başa çatmamış Lüdviq Qliptotekdə onun üçün memar Leo von Klenze tərəfindən dizayn edilmiş xüsusi otaq hazırlatmış, 1827-ci ildə nəhayət ki, əsər həmin otağın mərkəzində yerləşdirilmişdir. 1830-cu ildə Lüdviqin heykəl kolleksiyasının sərgiləndiyi Qliptotekin açılışı olmuşdur.
Kopyaları
HHeykəlin tam ölçülü mərmər kopyası 1726-cı ildə Edme Buşardon tərəfindən Roma Fransız Akademiyasında hazırlanmışdır. Buşardonun 1732-ci ildə Fransa çatdırılmış əsəri yüksək qiymətləndirilmişdir. 1775-ci ildə Şartr hersoqu əsəri Monso parkının bəzədilməsi üçün almışdır. Hazırda həmin nüsxə Luvr muzeyində saxlanılır.
Yugen-Lui Lequen (Eugène-Louis Lequesne) tərəfindən hazırlanmış kopya 1846-cı ildə Fransaya gətirilmişdir. Hazırda həmin nüsxə Fransa Milli Ali İncəsənət Məktəbində saxlanılır.
Duvr Atletik FK
"Duvr Atletik" FK — İngiltərənin Kent qraflığının Duvr şəhərini təmsil edən futbol klubu. Klub 1983-cü ildə, şəhərin əvvəlki təmsilçisi "Duvr"un dağılmasından sonra yaradılıb. "Duvr Atletik" 1989–1990 mövsümündə Cənub liqası çempionatının qalibi olsa da, Milli liqaya yüksələ bilməyib. Buna səbəb, klubun stadionunun tələb olunan standartlara uyğun gəlməməsi olub. Üç mövsüm sonra komanda yenidən Cənub liqasında qələbə qazanmış və bu dəfə Milli liqaya yüksələ bilmişdir. Klub burada doqquz mövsüm keçirdikdən sonra yenidən Cənub liqasına yuvarlanıb. "Duvr Atletik" 2008-ci ilin aprelində Birinci divizionun cənub çempionatının qalib olmuş və İstmiy liqasının premyer-divizionuna yüksəlmişdir. Klub növbəti il bu divizionun çempionatının qalibi olub və Cənub Milli liqasına yüksəlib. Komanda bu səviyyədə beş mövsüm keçirib. "Duvr Atletik" 2013–2014 mövsümündə yuxarı liqaya vəsiqə verən turnirin finalında "Ebbsflit Yunayted"i məğlub edərək turnirin qalibi olmuş və bununla da 2001–2002 mövsümündən bu yana ilk dəfə olaraq Milli liqaya yüksəlmişdir.
Komandanın oyunçuları adətən ağ formada çıxış etdiyindən Ağlar ləqəbini daşıyırlar. Komanda yarandığı andan indiyədək ev oyunlarını Krebbl stadionunda keçirir. Klubun İngiltərə Kubokunda ən yaxşı çıxışı, 2010–11 və 2014–2015-ci illər mövsümlərində üçüncü mərhələyə çıxmaq olub. Komandanın Futbol assosiasiyası mükafatında (İngiltərənin yarıpeşəkar klublarının arasında keçirilən kubok turniri) ən yaxşı çıxışı, 1997–1998 mövsümündə yarımfinala çıxmaq olub.
Tarixi
"Duvr Atletik" futbol klubu 1983-cü ildə, şəhərin əvvəlki təmsilçisi "Duvr"un borclar üzündən dağılmasından sonra yaradılıb. "Duvr Atletik" Cənub Futbol liqasının birinci divizionunda dağılmış klubun — "Duvr"un yeri tutmuşdur. Komandanın məşqçisi "Duvr"un sabiq oyunçusu Alan Cons olub. Yeni komandanın əsas hissəsini "Duvr"un ehtiyat oyunçuları təşkil edib. "Duvr Atletik" 1984–1985 mövsümündə, yekun turnir cədvəlində yalnız sonuncudan əvvəlki yeri tuta bilib. 1985-ci ilin noyabrında bir il əvvəl Alan Consu əvəzləyən komandanın baş məşqçisi Stiv Makrey istefaya göndərilib və onun yerinə Kris Kinner gətirilib.
thumb|200px|left|[[Piter Teylor 1990-cı illərin ortalarında qısa müddət ərzində kluba rəhbərlik edib.]]
Komanda Kris Kinnerin rəhərliyi altında Cənub Futbol liqasının birinci divizionunda yerini möhkəmlədə bilib. 1987–1988 mövsümündə isə yekun turnir cədvəlində birinci yeri tutaraq Premyer-divizionuna yüksəlib. "Duvr Atletik" Premyer-divizionuna yaxşı başlayıb və mövsümü altıncı yerdə başa vurub. 1989–1990 mövsümündə isə divizionun qalibi olub və Milli liqaya çıxmaq imkanı qazanıb, lakin Krebbl stadionunun bu liqada tələb olunan standartlara qədər modernləşdirilməsi üzrə işlər vaxtında başa çatdırılmadığından, klub liqaya buraxılmayıb. Sonrakı iki mövsümdə müvafiq olaraq dördüncü və ikinci yerləri tutan komanda, 1992–1993 mövsümündə yenidən Milli liqanın qalibi olub. Bu dəfə iki il öncəkindən fərqli olaraq klubun Milli liqada iştirakına icazə verilib.
"Duvr Atletik" Milli liqada ilk mövsümünü səkkizinci yerdə bitirib. Növbəti mövsümdə klub liqada qalmaq uğrunda mübarizə aparıb. Komandanın pis nəticələr göstərməsi və şəxsi problemlər baş məşqçi Kris Kinneri istefa verməyə vadar edib. Kinnerin əvəzinə baş məşqçi postuna Con Rayan gətirilib, lakin komanda onun rəhbərliyi altında çox çıxış etməyib: "Duvr Atletik" 1995–1996 mövsümündə səkkiz oyunun yeddisində məğlub olduqdan sonra, Rayan istefaya göndərilib. Komandanın növbəti məşqçisi İngiltərə yığmasının sabiq üzvü Piter Teylor olub. "Duvr Atletik" onun rəhbərliyi altında çempionatı 22 komanda arasında 20-ci yerdə bitirdiyindən aşağı liqaya düşəcəkdi. Lakin, Premyer-divizionunda ikinci yeri tutan "Boston Yunayted" sənədləşdirmə işlərini vaxtında həll etmədiyindən, "Duvr Atletik" Milli liqadakı yerini qoruyub.
1997-ci ildə baş məşqçi postunu Bill Vilyams tutub. Sonrakı illərdə o, klubun tarixində ən uğurlu məşqçilərindən biri kimi özünü doğruldub. Onun sayəsində "Duvr Atletik" 1997–1998 mövsümündə Futbol assosiasiyası mükafatında yarımfinala yüksəlib, 1999–2000 mövsümündə isə Milli liqada altıncı yeri tutub. 2001-ci ildə Vilyams komandanı tərk edib, O, "Duvr Atletik"in Milli liqada rəqibi olan "Kinqstonian" komandasına keçib. Bu dönəmdə "Duvr"un ciddi maliyyə çətinlikləri yaranıb — klubun borcları 100 000 funtu ötüb. 2001-ci ilin oktyabrında "Duvr Atletik"in idarə heyəti istefa verib. Yeni təyin olunmuş baş məşqçi Qeri Bellami işə başladıqdan altı ay sonra istefaya göndərilib. Onun əvəzinə baş məşqçi vəzifəsinə "Everton"un və Uels millisinin sabiq qapıçısı Nevill Sautoll təyin olunub, lakin o da bu vəzifədə çox qala bilmədi və cəmi üç aydan sonra istefaya göndərildi. 2002-ci ilin martında Klayv Uoker "Duvr Atletik"in yeni baş məşqçisi təyin olunub. O, klubun "sükanı arxasına" keçdiyi zaman komanda turnir cədvəlinin aşağı hissəsində qərarlaşmışdı. Nəticədə klub mövsümü sonuncu yerdə bitirib və Cənub liqasının premyer-divizionuna yuvarlanıb.
"Duvr Atletik" Milli liqanı tərk etdikdən sonra premyer-divizionunda keçirdiyi ilk mövsümü, çempion "Tamuort"dan 17 xal geri qalaraq üçüncü pillədə başa vurub. Pis start üzündən növbəti mövsümdə Klayv Uokeri baş məşqçi postunda Riçard Lenqli əvəzləyib. "Duvr Atletik" 2003–2004 mövsümünü 19-cu pillədə bitirib və İstmiy liqasının premyer-divizionuna düşüb. Yeni mövsüm altı oyunluq ardıcıl məğlubiyyət seriyası ilə başladığından baş məşqçi Riçard Lenqli istefaya göndərilib. "Duvr Atletik" mövsümün nəticələrinə görə yenidən aşağı liqaya (İstmiy liqasının birinci divizionu) düşüb. Komandanın maliyyə problemləri dərinləşirdi və klubun dağılma təhlükəsi də yaranmışdı, lakin 2005-ci ilin yanvarında komandaya "Duvr Atletik"in sabiq direktoru Cim Parmenter qayıdıb. O, klubun maliyyə məsələlərini öz üzərinə götürən birliyə rəhbərlik edib. Parmenter komandanın məşqçisi vəzifəsinə təyin olunan Stiv Braunu istefaya göndərib və onun əvəzinə klubun sabiq məşqçisi Klayv Uokeri yenidən "Duvr Atletik"in "sükanı arxasına" gətirib.
280px|right|thumb|"Duvr Atletik" (ağ futbolkalarda) "[[Steyns Taun FK|Steyns Taun"a qarşı. 16 mart, 2009-cu il.]] "Duvr Atletik" 2005–2006 mövsümünü beşinci yerdə bitirdiyindən pley-off oyunlarında iştirak etmək hüququ qazanıb, lakin bu mərhələdə "Tonbric Eyncels" klubuna məğlub olub. Növbəti mövsümdə "Duvr Atletik" yenidən pley-off oyunlarında iştirak etmək hüququ qazanıb, lakin bu dəfə yarımfinalda "Hastinqs Yunayted" klubuna məğlub olub. Bundan sonra komandanın baş məşqçi Klayv Uoker ilə müqavilə müddəti uzadılmayıb və onun yerinə "Cillingem"in keçmiş məşqçisi Endi Hessentaller təyin olunub. Hessentaller yeni klubda ilk mövsümündə "Duvr Atletik"i İstmiy liqasının birinci cənub divizionunda qələbəyə daşıyıb və onu Premyer-divizionuna çıxarıb. "Duvr Atletik" növbəti mövsümdə çempionatda növbəti qələbəsini qazanıb və Cənub Milli Liqasına yüksəlib. 2009–2010 mövsümündə "Duvr Atletik" Milli liqaya yüksəlmək imkanı verən pley-off oyunlarında iştirak etmək hüququ qazansa da, yarımfinalda "Uokinq"ə məğlub olub. Növbəti mövsümündə "Duvr Atletik" İngiltərə Federasiya Kubokunun üçüncü mərhələsinə qədər yüksəlməyi bacarıb. Birinci mərhələdə "Cillingem"i, ikinci mərhələdə isə "Olderşot Taun"u məğlub edən "Duvr Atletik", üçüncü mərhələdə "Haddersfild Taun"a məğlub olub. 2012–2013 mövsümündə "Duvr Atletik" yenidən pley-off oyunlarında iştirak hüququ qazansa da, finalda "Solsberi Siti" klubuna məğlub olub. "Duvr Atletik" 2013–2014 mövsümündə Cənub liqasını beşinci yerdə bitirərək üçüncü dəfə Milli liqaya yüksəlmək imkanı verən pley-off oyunlarında iştirak hüququ qazanıb. 10 may 2014-cü ildə "Ebbsflit Yunayted"ə qarşı keçirilən görüşün ikinci hissəsində Natan Elderin vurduğu qol, "Duvr Atletik"ə finalda qələbə qazandırıb. Bununla da komanda 2001–2002 mövsümündən bu yana ilk dəfə olaraq Milli liqaya yüksəlib. Klub İngiltərə Federasiya Kubokunun 2014–2015 mövsümündə bu turnirdə özünün ən yaxşı nəticəsini təkrarlayıb: Kubokun birinci mərhələsində 1:0 hesabı ilə "Morkam" məğlub edilib, ikinci mərhələdə "Duvr Atletik" eyni hesabla "Çeltnem Taun"a qalib gəlib, üçüncü mərhələdə komanda Premyer Liqa təmsilçisi Kristal Palas tərəfindən 0:4 hesabı ilə darmadağın edilib. 2015–2016 mövsümündə "Duvr Atletik" İngiltərə ikinci liqasına yüksəlmək imkanı verən pley-off oyunlarında iştirak hüququ qazansa da, iki matçın nəticəsinə görə yarımfinalda "Forest Qrin Rovers" komandasına məğlub olub.
Klubun rəngləri və emblemi
"Duvr Atletik" klubunun ənənəvi rəngləri ağ və qaradır, eyni rəngli formalardan daha əvvəllər "Duvr" klubunun oyunçuları istifadə edirdilər. Klub səfər oyunlarında müxtəlif vaxtlarda qırmızı, sarı və mavi rəngli formalardan istifadə edib. "Duvr Atletik"in emblemində dairə içərisində klubun adı və şəhərin iki ən məşhur görməli yeri təsvir olunub: Duvr qalası və Duvrun ağ qayaları. Müxtəlif vaxtlarda "Criccieth Homes", "Hoverspeed", "SeaFrance" və başqaları klubun sponsorları olmuş və onların reklamları klubun futbolkalarında əks olunmuşdur.
Xanə-i Bərq-i Cədid (Bünab)
Xanə-i Bərq-i Cədid — İranın Şərqi Azərbaycan ostanının Bünab şəhristanı ərazisinə daxil olan kənd.
Əhalisi
2006-cı il məlumatına görə kənddə 3,230 nəfər yaşayır (735 ailə).
Durğu işarələri
Durğu işarələri — dilin ümumi qrafik sistemində xüsusi yer tutan işarələr sistemidir ki, bunlar hərflər və digər yazı vasitələri ilə (rəqəmlər, bərabərlik işarəsi, bənzərlik işarəsi və s.) ifadə etmək mümkün olmayan cəhətləri bildirmək üçün işlədilir. Durğu işarələrinin vəzifəsi danışıq aktının məna daşıyan parçalara üzvlənməsini (mənalı hissələrini) göstərməkdən və onların tanınmasını təmin etməkdən, habelə danışıqda reallaşan sintaktik strukturun ritmik-melodik xüsusiyyətlərini əks etdirməkdən ibarətdir. Nöqtə, sual işarəsi, nida işarəsi, vergül, nöqtəli vergül, iki nöqtə, tire, çox nöqtə və s. durğu işarəsi adlanır.
Ayırıcı durğu işarələrinin əsas funksiyası cümlələri, cümlənin həmcins üzvlərini, mürəkkəb cümlənin komponentlərini və sairi ayırmaqdır. Bu qrupa nöqtə, sual və nida işarələri, qoşa nöqtə, nöqtəli vergül, çox nöqtə daxildir. Fərqləndirici durğu işarələri cütüzvlüdür, vasitəsiz nitqi, sitatları, ara cümlə və əlavə konstruksiyaları fərqləndirmək üçün işlədilən iki vergül, iki tire, mötərizələr və dırnaqlardan ibarətdir.
Durğu işarələrinin yazıda işlənməsi
Durğu işarələri yazılı nitqin formalaşmasında mühüm bir vasitədir və kommunikativ funksiyaya malikdir. Həmçinin yazılı dilin məzmun dolğunluğunun yaranmasında, fikrin dəqiq və emosional təsir gücünün üzə çıxmasında və aydın, ifadəli tələffüzündə durğu işarələrinin rolu böyükdür. Durğu işarələri yazılı nitqi mənalı hissələrə bölür. Məsələn, nöqtə işarəsi cümlədə fikrin bitdiyini bildirir, həmcins üzvlər arasında vergül qoyulması bu üzvlərin cümlədə bərabərhüquqlu olduğunu göstərir.
Yazılı nitqdə sözlər, yaxud söz qrupları arasında qoyulan işarələr durğu işarələri, durğu işarələrinin qoyulması haqqında qaydalar isə punktuasiya adlanır. Durğu işarələrinin yazıda səhv işlədilməsi, ya da qoyulmaması orfoqrafik normanın pozulması hesab olunur.
Cümlədə fonetik ritmik qrupun yaranmasında pauza - durğu xüsusi rol oynayır. Pauza şifahi nitqdə xüsusi rol oynayır. Fasilə etmədən normal kommunikativ münasibət yarada bilməzlər. Şifahi nitqdəki fasiləni, həyəcanı, emosiyanı, sualı yazıda durğu işarələri əvəz edir. Durğu işarələri müxtəlif dillərdə eyni cür olsa da, vəzifələri və işlənmə yerləri müxtəlifdir. Müasir Azərbaycan dilində nöqtə (.), vergül, nöqtəli vergül , iki nöqtə , sual (?), nida (!), tire (-), üç nöqtə (...), mötərizə [ ], dırnaqlar ( "") ən çox işlənən durğu işarələridir.
Tomat pastası
Tomat pastası — Pomidordan hazırlanan, ayrıca istifadə olunan və ya xörəyə əlavə edilən qida məhsulu.
Hazırlanması
Nəmlik azaltmaq üçün pomidorlar bir neçə saat bişirilir, toxum və dərilərinin aradan qaldırılması üçün onlar sözülür və bir qalın və zəngin konsentrat ələ gəlmək üçün yenidən bişirilirlər.
Debet kartı
thumb|200px Debet kartlar — bankomat və ya bankın kassalarında yerləşən POS-terminallar vasitəsilə nağd vəsaitlərin alınması üçün istifadə edilən texniki vəsait. Kartlar debet rejimində işləyir, ancaq kart hesabında faktiki olan məbləğ daxilində xərclər aparmaq və ya bankomatlardan nağd pul çıxarmaq imkanını verirlər. Debet kartı üzrə ödəmələr hesabda olan vəsait qalığı çərçivəsində həyata keçilir.
Azərbaycanda real olaraq plastik kartlarla 21 bank işləyir. Onların sayı artıq 100 mini keçib. Sözügedən kartların 80 mini Azərbaycan Beynəlxalq Bankına məxsusdur. onun istifadəçilərinin 60–70% -i debit kartlarının istifadəçiləridir.
Diana Antonova
Diana Antonova (d. 17 yanvar 1993) — Rusiyanı təmsil edən su poloçusu.
Karyerası
Diana Antonova, Rusiya yığmasının heyətində 2012-ci ildə Birləşmiş Krallığın London şəhərinin ev sahibliyində baş tutan XXX Yay Olimpiya Oyunlarında mübarizə apardı. Beşinci pillə uğrunda görüşdə Çin yığmasına 15:16 hesabı ilə məğlub olan Rusiya yığması, London Olimpiadasını altıncı pillədə başa vurdu.
Draqunlar
thumb|right|200px|Fransız draqunları Draqun ( — əjdaha, — ilk dövrlərdə bayraqlarında olan əjdaha təsvirindən gəlir) — bəzi Avropa ölkələrində həm atlı, həm də piyada sırada vuruşmağı bacaran süvarilər. Əvvəlini Makedoniyalı İskəndərin həm piyada, həm də atlı vurulan dimaxoslarından (yunan — ikili döyüşçülər) götürürlər.
İlk dəfə draqunlar XVI-cı əsrdə Fransa, atlarda vuruşan piyadalar kimi yaradılıblar. Onların bayraqlarında əjdaha təsviri olurdu. Həm piyada, həm də süvari qoşun kimi vuruşmaq üçün nəzərdə tutulurdular.
XVII-ci əsrin birinci yarısında suvarilər kimi də istifadə olunublar. İstifadələrindən asılı olaraq, müxtəlif mərhələlərdə müxtəlif soyuq və odlu silahlarla, eləcə də alətlərlə təmin olunurdular. Daha təkmil odlu silahın yaranması ilə atlı atıcılara çevrildilər. XVII-ci əsrin əvvəlində Otuzillik müharibədə əsasən suvarilər kimi istifadə olunurdular. XVII-ci əsrin sonunda Fransa, Avstriya, Prusiya və İngiltərə qoşunlarında üstünlük təşkil edirdilər və əsasən ağır (bəzən orta) suvarilərə aid edilirdilər. Yüngül kavaleriyanın artımı ilə XVII-ci əsrin əvvəlində draqunların sayı azaldı. 1877–1878 illər rus-türk müharibəsi göstərdi ki, draqunlar öz əhəmiyətini itirməyib.
XVIII–XX əsrlərdə əksər Avropa ölkələrində qoşunun 1/3-ni təşkil edirdi.
Nida işarəsi
Nida işarəsi (!) — Aşağıdakı hallarda işlədilən durğu işarəsi:
Rene Lui Ber
Rene Lui Ber  — Fransa riyaziyyatçısı. Kəsilən funksiyaları öyrənmiş, kəsilmə nöqtələrinin təsnifatını vermişdir.
Bulbophyllum denticulatum
(Bulbophyllum denticulatum) —  fəsiləsinin  cinsinə aid bitki növü.
Arealı
Bulbophyllum denticulatum növü Syerra-Leonedən Kameruna qədər yayılmışdır.
Polimiya
Polimiya — Qafqaz Albaniyasının çarı. Rostovlu Dimitrinin "Müqəddəslərin həyatları" əsərində adı çəkilir.
Hakimiyyəti
Rostovlu Dimitrinin "Müqəddəslərin həyatları" əsərinə görə Müqəddəs Varfolomey Alban ölkəsi hökmdarı Polimiyanın ürəyinə şeytanın hakim olduğu qızını sağaldır. Bundan sonra Alban hökmdarı bütün nəsli ilə birlikdə vəftiz olundu. Dmitri hadisələri bütün Qafqaz Albaniyasının xristianlığı qəbul etməsi kimi qələmə verir: "Çarın məsləhətinə əmə edərək ona yaxın və daha çox şəhər vəftizi qəbul etdi."
Rostovlu Dimitrinin bu məlumatları hardan əldə etdiyi məlum deyil. Ola bilər ki, o, Müqəddəs Varfolomeyə aid daha qədim məlumatlara malik idi. Hal-hazırda kilsə elmində belə məlumatlar yoxdur. Hər halda Qafqaz Albaniyası və antik Ermənistan krallığının həmin dövrə aid mənbələrində Polimiya adlı çara rast gəlinmir. IV əsrə qədər ilk alban çarlarının adı bilinməsə də, xristianlığın bütün ailəsi və ətrafı ilə qəbul edən alban çarının tarixi mənbələrdə qeyd edilməməsi Polimiyanın alban çarı yox, vilayət hakimi olması hesab edilə bilər.
Paralel hekayələr
Oxşar hadisələr 91-109-cu illərdə hakimiyyətdə olmuş I Sanatruk üçün də qeyd edilir.
Ferrari F40
Ferrari F40 — İtalyan avtomobil istehsalçısı Ferrari tərəfindən istehsal edilən avtomobil modelidir.
Tarixi
Ferrarinin 40-cı yaradılış ildönümü anımına 1987-ci ildə çox az sayıda istehsal edilmişdir. İlk dəfə 1987-ci ildə təşkil edilən Frankfurtavtomobil Fuarı'nda tanıdılmışdır.
Ortadan motorlu, əfsanə Ferrari modelidir. Salt performans üçün istehsal edilmiş olan maşının gövdəsi karbonfiberdən istehsal edilmiş, ağırlığa səbəb olacaq heç bir lüks, aksesuar işlədilməmişdir.
Bunlardan əlavə F40, Ferrarinin yarışlarda əldə etdiyi təcrübələri istehsal etdiyi yol avtomobillərinə mümkün olduqca köçürmə səyinin başqa bir görsəricisidir. 80-ci illərdə Formula 1 yarışlarında turbo istifadə edilməsinin yayıldığı sonucu bəhs edilən keçən illərdə Ferrarinin istehsal etdiyi cüt turbolu iki modelden biri Ferrari F40 olmuşdur.
Enzo Ferrari'nin son Ferrarisi
F40, qurucusu olan Enzo Ferrarinin yaratdığı son Ferrari avtomobilidir. F40-ın satışa çıxarılmasından 1 il sonra Enzo Ferrari vəfat etdi. Enzo Ferrarinin, hər nə qədər yaşamında son günləri olsa da; ən çok bəyəndiyi Ferrarinin F40 olduğunu demişdir. 1987-ci ildə maşının ilk tanıtımının edildiyi ərəfədə F40 haqqındalı düşüncələrini "Mühəndislərimə dünyanın ən yaxşı idman avtomobilini istehsal etmələrini dedim və indi onun yanında dayanıram" sözləri ilə bildirmişdi.
Motor və Performans
right|200px|thumb|V8 motor F40'ta istifadə edilən 2936 cc hacme sahip cüt turbo 90 dərəcə V8 motor 7000 dövür/dəq'də 478 at güçü, 4000 dövür/dəq'də 575 Nm tork İstifadə edilməkdədir. 0–100 km/saat sürətklənməsi 4.1 saniyədə, 0–160 km/saat sürətlənməsi 7.8 saniyədə bitirən F40'ın son sürəti 313 km/saatdır.
İlk sahibi
Ferrari F40'ın ilk sahibi, dünya tarixinin ən büyük futbolçularından biri olaraq göstərilən Dieqo Armando Maradonadır. AC Milan klub prezidenti Silvio Berlusconi, Napolinin Serie A çempionu vəİtalya Kupokunu Maradona ilə 1987-ci ildə alması ilə bərabər; özünə transfer təklifini etdi. Napoli başkanı Corrado Ferlaino da, Maradonanı Napolidə saxlamaq üçün ona, Ferrari tərəfindən istehsal edilən tək qara rəng F40-ı hədiyyə etdi. Maradona da hələ də qərarını Ferrariyə görə verdiyini bildirdi.
Xanə-i Bərq-i Qədim (Bünab)
Xanə-i Bərq-i Qədim — İranın Şərqi Azərbaycan ostanının Bünab şəhristanı ərazisinə daxil olan kənd.
Əhalisi
2006-cı il məlumatına görə kənddə 1,309 nəfər yaşayır (337 ailə).
Sohail Aman
Sohail Aman (Urdu: سہیل عمان) - Pakistan Hərbi Hava Qüvvələri nin 21-ci komandanı. 19 mart 2015-ci ildə bu vəzifəni baş aviasiya marşalı Tahir Rafik Butt dan təhvil almışdır.
Ayikahasi
Ayikahasi - Füzuli rayonunda Arış kəndində mağara adı.
Dalkurd FK
Dalkurd — İsveçin Börlənge şəhərini təmsil edən Pəşəkar Futbol klubu. Klub 26 sentyabr 2004 tarixində, İsveçdə yaşayan Mardin Kürdlər tərəfindən yaradılmışdır. Qurulduğu ildən etibarən hər il bir sonrakı liqaya qalxır. 2016-cı ildən klub İsveç ikinci liqası sayılan (Superettan)'da mübarizə aparır.
Yeni qurulan bie klub olmasına baxmayaraq 2007 və 2009-cu illərdə İsveç kubokunda mübarizə aparmışdır. Klubun direktoru,bəzi idarəçilər və oyunçular Türkiyənin Mardin ilinin Girməli qəsəbəsindəndir. Adı Dalarna və Kürd sözlərinin birləşməsindən yaranmışdır. Loqosunda Kürdüstan bayrağı təsvir olunmuşdur.
Division 1 (İsveç Üçüncü Liqası)
10 Oktyabr 2015ci ildə Dalkurd klubu sezonun bitməsinə hələ üç həftə qalmış Umeå FC klubunu 2-0 məğlub edərək çempion oldu və İsveç ikinci liqasına (Superettan)'a yüksəldi. Sezonun son oyununda məğlub olsa da liqanı 61 xalla, 18 qələbə, 7 heç-heçə və 1 məğlubiyyət ilə çempion olaraq tamamladılar.
Superettan (İsveç İkinci Liqası)
3 Aprel 2016-cı ildə Dalkürd klubu ikinci liqadakı ilk oyununda Assur komandası olan Assyriska FF ilə qareşılaşdılar və 2-1 məğlub oldular.
Mövsümdən mövsümə
{|
Ərzincan zəlzələsi (1939)
Ərzincan zəlzələsi — 1939-cu ildə Türkiyənin Ərzincan vilayətində baş vermiş zəlzələ.
27 dekabr 1939-cu ildə Türkiyənin Ərzincan ilində baş vermiş zəlzələ tarixdə "Anadolu zəlzələsi" kimi tanınır. Rixter cədvəli üzrə 7.9 bal gücündə olan zəlzələ 57 saniyə davam etmiş və Ərzincanı darmadağın etmişdi. Zəlzələ Amasya, Tokat, Ordu, Sivas, Kırşehir, Ankara, Çanqırı, Kayseri şəhərlərində də hiss olunmuşdu. Qar və mənfi 30 dərəcəyə çatan şaxta insan tələfatının sayının çoxalmasına səbəb oldu. Nəticədə, təqribən, 17 min bina dağılmış, 100 min insan yaralanmış, rəsmi məlumatlara görə 33 min, qeyri-rəsmi məlumatlara görə isə 400 min insan həlak olmuşdu. Şahidlərin sözlərinə əsasən, 400 nəfər sakini olan bir kənddə yalnız 1 qız sağ qalmışdı.
Ümumiyyətlə, Ərzincan son min ildə təbii fəlakətlərin təsirindən 11 dəfə darmadağın olub.
Mariya Kovtunovskaya
Mariya Kovtunovskaya (d. 19 noyabr 1988) — Rusiyanı təmsil edən su poloçusu.
Karyerası
Mariya Kovtunovskaya, Rusiya yığmasının heyətində 2012-ci ildə Birləşmiş Krallığın London şəhərinin ev sahibliyində baş tutan XXX Yay Olimpiya Oyunlarında mübarizə apardı. Beşinci pillə uğrunda görüşdə Çin yığmasına 15:16 hesabı ilə məğlub olan Rusiya yığması, London Olimpiadasını altıncı pillədə başa vurdu.
Girts Karlsons
Girts Karlsons (d. 7 iyun 1981, Liepaya) — Latviya futbolçusu, Ventspils futbol klubunun hücumçusu.
Klub karyerası
Karyerasının çox hissəsini Latviyanın Metallurq Liepaya klubunda keçirən (203 oyun, 107 qol) Girts, Latviyanın digər klubu Venta-da (6 oyun), Rusiyanın Şinnik Yaroslavl (8 oyun) və Hollandiyanın De Qrafsxap (5 oyun) klubunda oynayıb. 2009—2012-ci illərdə İnter Bakı klubunda oynayıb.
Yığma karyerası
Karlsons 2003-cü ildən çıxış etdiyi Latviya milli futbol komandasında 49 oyunda 9 qol vurub.
Uğurları
Metallurq Liepaya İnter Bakı Ventspils Latviya
Fərəməzovların evi
Fərəməzovların evi — Şuşa şəhərində yerləşən tarix-memarlıq abidəsi. Şuşanın qədim tacir evlərinin xarakterik xüsusiyyətlərini özündə əks etdirən mülkün birinci mərtəbəsində ticarət məkanları yerləşdirilmişdir.
Memarlıq xüsusiyyətləri
Şuşanın qədim tacir evlərinin xarakterik xüsusiyyətlərini özündə əks etdirən mülkün birinci mərtəbəsində ticarət məkanları yerləşdirilmişdir.
Evin divarları daş və əhəng-gil məhlulu qarışığından ina edilmiş, daların arasıda həmin məhlulla üzlənmişdir ki, bu da binanın fasadına xüsusi kolorit verir; birinci mərtəbədə tikilinin fasadı tağvari formalı üç böyük girişə malikdir, ikinci mərtəbədə simmetrik formada üç pəncərə yerləşdirilmişdir. Divar boyunca keçən sadə daş lent pəncərələrin yuxarı ¼ hissəsinə çataraq onların tağını əhatələyir və beləliklə də bir növ çərçivə xarakterini yerinə yetirir.
Türksat 3A
Türksat 3A — Türkiyənin 13 iyul 2008-ci il tarixində kosmosa göndərdiyi yeni nəsil telekommunikasiya peykidir. Peyk Thales Alenia Space şirkəti tərəfindən istehsal olunmuşdur. 42 dərəcəlik şərq orbitində fəaliyyət göstərir.
Ayıdağ (Azərbaycan)
Ayidağ - Füzuli rayonunda Arğı kəndində dağ adı.
Ədas ədədlər
Ədas (sadə sözünün tərsinə oxunuşu) ədədlər elə sadə ədədlərə deyilir ki, rəqəmlərini tərsinə oxuduqda (abc → cba) da sadə olsun. Palindrom ədədlər bu qrupa aid edilmir. Sadəcə, ədədlər arasındakı maraqlı münasibəti göstərdiyi üçün universal ad verilməyinə ehtiyac yoxdur, bunun üçün də, bir çox dildə, sadə sözünün tərsinə oxunuşu ilə ifadə olunur.
Ədas ədədlərin başlanğıc ardıcıllığı belədir: 13, 17, 31, 37, 71, 73, 79, 97, 107, 113, 149, 157...
Palindrom olmayan bütün permutativ sadə ədədlər, bu qrupun üzvləridir.
Hələlik, bizə məlum olan ən böyük belə ədəd, 1010006+941992101×104999+1 - dir (Yens Kruze Andersen tərəfindən 2007-ci ilin oktyabrında kəşf olunub).
Çoçkan
Çoçkan, Çöçkən — Ermənistan Respublikasının Loru mərzində kənd. 7 noyabr 1995–ci il tarixində Ermənistan Respublikası Milli Məclisinin qəbul etdiyi və 4 dekabr 1995–ci ildə Ermənistan Respublikasının prezidenti Levon Ter-Petrosyanın təsdiq etdiyi "Ermənistan Respublikasının inzibati-ərazi bölgüsü haqqında Qanunu" na əsasən "Çoçkan bələdiyyəsi"ni təşkil edir. 12 – 21 oktyabr 2011–ci il siyahıyaalınmasına əsasən kəndin (de–yuri) daimi əhalisi 1.559 nəfərdir.
Jozef Lui Fransua Bertran
Jozef Lui Fransua Bertran — Fransa riyaziyyatçısı. Sadə ədədlərin paylanması haqqında hipotez vermişdir (Bertran postulatı). Riyazi analiz və qruplar nəzəriyyəsi üzrə əsərlərin müəllifidir.
Kütahmehr (Bünab)
Kütahmehr — İranın Şərqi Azərbaycan ostanının Bünab şəhristanı ərazisinə daxil olan kənd.
Əhalisi
2006-cı il məlumatına görə kənddə 338 nəfər yaşayır (81 ailə).
Messina zəlzələsi (1908)
Messina zəlzələsi — 1908-ci ildə Messina şəhərində baş vermiş zəlzələ.
1908-ci ilin 28 dekabrında Siciliya və Appenin yarımadasının arasında yerləşən Messina boğazında 7,5 bal gücündə zəlzələ baş verdi. Bir dəqiqə ərzində 3 güclü təkan qeydə alındı və ikinci təkandan sonra binalar dağılmağa başladı. Zəlzələ nəticəsində Siciliya və Kalbriyanın sahilboyu ərazilərində yerləşən 20-dən çox yaşayış məntəqəsi zərər çəkdi. Təkrar təkanlar 1909-cu ilin yanvar ayında da baş verdi.
1908-ci il zəlzələsi nəticəsində həlak olmuş insanların ümumi sayı barədə müxtəlif məlumatlar var. Belə ki, bəzi mənbələrdə 200 min insanın həlak olduğu bildirilir. Zəlzələ nəticəsində Messina və Reco-Kalabriya şəhərləri tam dağıldı. Bu zəlzələ Avropa tarixində ən dəhşətli zəlzələlərdən hesab edilir.
Erigeron acomanus
— fəsiləsinin  cinsinə aid biki növü.
Hacıyev kəklikotusu
Təbii yayılması:
Qafqazda təbii halda geniş yayılmışdı.
Botaniki təsviri:
Meyvəsiz sürünən zoğları olan yarımkolcuqdur. Çiçəkli zoğları düz dayanan, hündürlüyü 7-15 sm, sıx, qısa tükcüklüdür. Yarpaqların uzunluğu 6-10 mm, eni 2-3 mm, uzunsov-neştərvari və ya əks-yumurtavaridir. Çox cod, çılpaq, az bilinən nöqtəli vəzicikli, kənarları tükcüklüdür. Yan damarcıqları alt tərəfində üstə çıxandır. Çiçək qrupu başcıqlı, möhkəmdir. Kasacığın uzunluğu 4-5 mm, sıx və qısa tükcüklüdür; yuxarı dişcikləri üçkünc, kənarları tükcüklüdür. Çiçək tacının uzunluğu 7 mm, parlaq çəhrayıdır. İyul aylarında çiçəkləyir, avqust ayında meyvə verir. Təbiətdə əsasən toxum vasitəsi ilə çoxalır.
Ekologiyası:
Orta dağ zolağında, çınqıllı yamaclarda bitir.
Azərbaycanda yayılması:
Azərbaycanın nadir bitkisidir, arealı dardır. Şamaxı rayonunda - Kizildərə Astraxan kəndi yaxınlığında bitir. Azərbaycanın “Qırmızı kitab” ına daxil edilməsi tövsiyə edilir.
İstifadəsi:
Dekorativ bitki kimi yaşıllaşdırmada, efir yağlılıq xüsusiy¬yətinə görə ətriyyatların hazırlanmasında və yeyinti sənayesində ədviyyat kimi geniş istifadə edilir.
İstinadlar
Azərbaycan Dendroflorası III cild-Bakı:"Elm",2016,400 səh. T.S.Məmmədov
Bulbophyllum dentiferum
(Bulbophyllum dentiferum) —  fəsiləsinin  cinsinə aid bitki növü.
Arealı
Bulbophyllum dentiferum növü Cənubi Taylanddan qərbi Malayziyaya qədər yayılmışdır.
Akanakert
Akanakert — Qarabağın Xaçın nahiyəsində qala. Yaqut Həməvi (XIII əsr) Gəncə şəhəri yaxınlığında bir qalanın Akna adlandığını yazmışdır. Aknaberd isə Aksanaqalanın ermənicə yazılışıdır.
Əzim Əzimzadə (film, 1967)
Məzmun
Film Azərbaycanın görkəmli xalq rəssamı, karikaturaçı Əzim Əzimzadənin həyat və yaradıcılığına həsr olunmuşdur.
Gəraş
Gəraş- İranın Fars ostanının şəhərlərindən və Gəraş şəhristanın mərkəzidir.2006-cı il əhalinin siyahıya alınmasına əsasən, şəhərin əhalisi 27,574 nəfər və 6,261 ailədən ibarət idi.
Daşkörpü (Skopye)
Daşkörpü — Fateh körpüsü və ya Fateh Sultan Mehmet körpüsü Vardar çayı üzərində, Skopye şəhər mərkəzində yerləşən tarixi Osmanlı körpüsü. Skopyenin rəmzlərindən biri hesab olunur.
Memarlıq
Körpü qatı daşdan ibarət olan bloklardan və 12 ədəd yarım yay kəmərə bağlanan sabit, qatı sütunlardan ibarətdir. Tikinti, 214 metr uzunluğa və 6 metr genişliyə malikdir. Körpünün ortasında olan kitabə hissəsi yenidən tikilmişdir.
1451-1469-ci illərdə II Mehmetin himayəsi və nəzarəti altında inşa edilmişdir.
Bəzi qaynaqlara görə körpü Memar Sinan tərəfindən inşa edildiyi deyilməkdədir. 13 kəmər gözü yəni 12 kəməri olan körpünün kəmər Açılış isə mərkəzə doğru genişlənməkdə və yüksəlməkdədir. Körpünün ümumi uzunluğu 220 metrdir. Kəmər Açılış baxımından ən kiçik açıqlıq 4,05 metr ən böyük açıqlıq isə 13,48 metrdir.
Tarixi
1451-1469-ci illərdə Fateh Sultan Mehmetinn hakimiyyəti döründə inşa edilən körpü tarixdə bir neçə dəfə ziyan görmüş və təmir edilmişdir. 1555-ci ildəki böyük zəlzələdə ziyan gördüyünə dair tarixi dəlillər olduğu deyilmişdir. Bu zəlzələdə körpünün 4 sütunu ağır ziyan yaşamışdır.
II Dünya müharibəsi dövründə, 1944-cü ildə faşistlər tərəfindən körpüyə partlayıcı yerləşdirilmişdir. Skopyenin xilas olmasıyla, partlayıcılar sökülmüşdür.
1689-cu ildə bu körpüdə Kumanova hökümdarı Karpoş adlı birinin asıldığı iddia edilmişdir.
Aarzemnieki
Arzemnieki (latışca:Aarzemnieki) — Latviya musiqi qrupu.
Latviyanı Avroviziya 2014 mahnı müsabiqəsində, Kopenhagendə "Cake to bake (Bişirilmək üçün kökə)" mahnısı ilə təmsil etmişdir. Favorit iştirakçılardan sayılsalar da finala yüsələ bilməmişdilər. Qrupun 4 üzvü var: üçü oğlan, biri qadın ifaçıdır.
Qrupun adı latış dilindən tərcümədə xaricilər mənasını verir.
Iduk Baş döyüşü
Iduk Baş döyüşü — Çinlə İkinci Göytürk xaqanlığı arasında baş vermis döyüş.
Arxa plan
Tanq imperatoriçası Vu Zetianın qurduğu Zhou sülaləsi (690-705) və İkinci Göytürk xaqanlığı arasındakı döyüşlər 693-cü ildə Qapağan xaqan və Ayqucı Tonyukukun şimali Çinə axınları ilə başladı. Bu Göytürk-Tanq müharibəsinin müxtəlif səbəbləri var idi. Bunların əsasında Qapağan xaqanın dövləti gücləndirin böyütmə istəyi dururdu. Qapağan xaqanın bir qızını Vu Zetianın hakimiyyətdən uzaqlaşdırdığı Tanq xülaləsindən şahzadə ilə evləndirmək istəməsi, lakin Vu Zetianın bu istəyi geri çevirin, öz ailəsindən birini namizəd olaraq göndərməsi müharibə üçün yetərli bəhanəni yaratdı.
Döyüş
Edilən bir çox axından sonra 701 və 702-ci illərdə, yəni Kül Tigin 16 yaşında ikən, Göytürk ordusu şimali Şindəki Qansu bölgəsinin şimal-şəqinə axın təşkil etdi. Qumilyov ilə Giraudun bu hücumun Məvaraünnəhrə edildiyini irəli sürməsinə baxmayaraq, əksər tarixçilər hücum yerinin Qansu-Ordos bölgəsi olduğu fikirindədir. Bu hücuma Kül Tigin və Bilgə xaqan da qatılmışdılar. Orxon yazılarında Iduk Baş (Müqəddəs Yer) olaraq keçən yer də Göytürk ordusu Onq Tutuk komandanlığındakı 50 minlik Zhou ordusu ilə döyüşdü. Kül Tigin piyada olaraq döyüşdə iştirak etmiş və şəxsən Onq Tutukun qayınını öldürmüşdür. İbrahim Kafesoğlu və Giraud öldürülən şəxsin Onq Tutukun özü olduğunu irəli sürsələr də, bu iddianı sübut edə bilməmişlərdir. Qurbanının başını öz əlləri ilə kəsən Kül Tigin onu Qapağan xaqana təqdim etdi. Ardıyca Zhou ordusu darmadağın edildi. Hücumlar zamanı Çinlilər Köl Tigini ox yağışına salmışdılar. Zirehi (yarıq) və kaftan (yalama) yüzdən çox ox ilə vuruldu, lakin Köl Tiginin üzü və başı yaralanmadı. Gumilevə görə, üç hücumdan ikisi çox güman ki, baş oxu ilə püskürmüşdür; Ancaq üçüncü hücumda düşmən çaxnaşdı və Gök Türklər qaçanları süpürdü. Gök Türkləri çox güman ki, çox şey itirdilər, ancaq sayı ilə bağlı heç bir məlumatımız yoxdur; Tang ordusunun itkiləri də 6 min ilə 10 min arasındadır. Müharibədən sonra Şazha Zhongyi işdən çıxarıldı; qalib gələn Gök Türklər, digər tərəfdən Şimali Çindəki dövlətlərə axın etməyə davam etdilər.
Bu döyüşdən sonrakı 6 il ərzində bu iki qüvvə arasında iri döyüş baş vermədi və yalnız kiçik toqquşmalar baş verdi.
Falanqa (hərb)
Falanqa — qədim yunan ağır piyadalarının (hoplitlərin) döyüş üçün nizələrini qabağa uzadıb bir neçə sıraya düzülüşü. Adətən, 8-16 cərgədən ibarət olurdu. Makedoniya ordusu da belə quruluşa malik idi. Tarixdə ilk məlum falanqa quruluşu, hərəsində 800-1000 hoplit olan 8-16(bəzən 25)cərgədən ibarət idi. Cəbhədən 500 metr idi. E.ə 400-cü ildə, kolxidalılarla döyüşdə, yunan sərkərdəsi Ksenofont falanqanı, müstəqil hərəkətə edə bilən, ayrı-ayrı dəstələrə - lohlara, ayırdı.
Makedon falanqası
Makedon falanqası  Makedoniyalı II Filipp tərəfindən ilk dəfə təşkil olunan doyüş düzülüşü, başqa yunan falanqalarından fərqli olaraq burada hoplitlər uzun nizələrlə sarissalarla silahlanmışdılar. thumb|right|250px|Yunan falanqası E.ə IV-cü əsrin ikinci yarısından, Makedoniyalı II Filipp falanqanı öndən peltastlarla, cinahlardan isə süvarilərlə qorunmasını tətbiq etdi. Məşhur Böyük makedon falanqasında 16384 hoplit, 8192 peltast və 4096 katafraktari var idi. Falanqa hələ Troya müharibəsi dövründən məlumdur, ama döyüş qaydası kimi e.ə VI-cı əsrdən təsdiq olunmuşdu. Döyüşdə falanqa vahid taktiki vahid kimi hərəkət edirdi, və düzbucaq, kvadrat ya da pilləvari formalara malik idi. Falanqa düzülüşünün sıxlığı(cərgələr arasındakı məsafə 0,5-1 metr idi) və monolitliyi, cəbhədən (frontal) olduqca güclü zərbə endirmək imkanı yaradırdı. Lakin o xeyli ləng və yöndəmsiz, cinahdan isə zəif idi. Bundan başqa kəsişən(yarğanlı), və qapalı(küçə döyüşü) ərazidə hərəkət edə bilmirdi.
Qaraçopuq (Bünab)
Qaraçopuq — İranın Şərqi Azərbaycan ostanının Bünab şəhristanı ərazisinə daxil olan kənd.
Əhalisi
2006-cı il məlumatına görə kənddə 5,915 nəfər yaşayır (1,528 ailə).
Ağalı
Azərbaycanda tərkibində Ağalı sözü olan aşağıdakı kəndlər mövcudur:
Nəhəcir abidələr kompleksi
Nəhəcir – Culfa rayonunda eyni adlı kəndin ərazisində və dağın ətrafında yerləşən abidələr kompleksi.
Nəhəcir qalası
Qala ərazisində həmin dövrə aid bazalt daşından hazırlanmış balta, kiçik həcmli daş həvəng – dibək, qara, boz və çəhrayı rəngli qab qırıqları, Nəhəcir qalası ilə həmdövr olan dağıdılmış kurqandan isə e.ə. II minilliyin əvvəllərinə aid monoxrom boyalı gil qablar əldə edilmişdir. Dağın cənub və şərq ətəklərindəki terraslarda iri qaya parçalarından siklop tipli müdafiə səddləri tikilmişdir. Divarların eni 2 – 2,5 m – dir. Qalanı Nəhəcir dağının cənub ətəyindəki düzən sahədə yaşamış və iqtisadi, mədəni cəhətdən inkişaf etmiş qədim tayfalar düşmən basqınlarından müdafiə məqsədi ilə tikmişlər.
I Nəhəcir
I Nəhəcir Culfa rayonunun Nəhəcir kəndinin şimal – şərqində Tunc dövrünə aid yaşayış yeridir. Şimaldan Nəhəcir dağı, cənubdan Nəhəcir kəndi ilə məhdudlaşır. Sahəsi 10 ha, mədənin təbəqəsinin qalınlığı 3 m olan yaşayış yerindən monoxrom boyalıboz, qara rəngli gil qab qırıqları, dən daşları sürtgəclər, həvəngdəstələr və sair aşkara çıxarılmışdır.
Yaşayış yerindən tapılmış anqoblu (şirli) monoxrom boyalı qablardan birinin üzərində qara boya ilə xırdabuynuzlu heyvanın boğazına bağlanmış ipdən tutan kişi təsvir olunmuşdur. Rəsmdə adamın duruşu elədir ki, burada bəsit təsərrüfat – məişət səhnəsini təsəvvür etmək çətindir. Ən başlıcası odur ki, kişinin əlləri yuxarıya – səmaya qalxmışdır. Bu ayin, çox güman ki, Azərbaycanın orta Tunc dövrü tayfalarının etiqadını göstərir. Bu ayin səhnəsi Gəmiqayadakı rəsmlərlə tam eyniyyət təşkil edir. Tapıntıların təhlilinə əsaslanan mütəxəssislər, əlverişli coğrafi və strateji mövqedə olan bu yaşayış yerinin ərazisində insanların e.ə. III minilliyin sonlarından məskunlaşamağa başladığını ehtimal edirlər.
I Nəhəcir nekropolu
I Nəhəcir nekropolu I Nəhəcir yaşayış yerinin şimal qurtaracağında yerləşən Tunc dövrünə aid arxeoloji qabidədir. Buradakı daş və torpaq kurqanlardan Azərbaycanın Boyalı Qablar mədəniyyətinin ilk mərhələsi (e.ə. 22 – 18-ci əsrlər) üçün səciyyəvi olan monoxrom boyalı küplər, cızma və basma naxışlı boz və qara rəngli saxsı qablar və s. əldə edilmişdir.
Monoxrom qabların üzəri dalğalı və sınıq xəttlər, həndəsi fiqurlar (üçbucaq, dairə vəs.) insan və heyvan rəsmləri ilə bəzədilmişdir. Biyalı qabların üzərindəki heyvan, quş və adam rəsmləri motivinə, ölçülərinə və sxematikliyinə görə Gəmiqaya rəsmləri ilə eyniyyət təşkil edir.
II Nəhəcir
II Nəhəcir Culfa rayonunun Nəhəcir kəndinin qərbində yerləşən orta əsrlərə aid arxeoloji abidədir. Abidə şimaldan Nəhəcir dağı ilə məhdudlaşır və onun yamacı boyunca ensiz zolaq şəklində şimaldan şərqə doğru uzanır. AMEA – nın Naxçıvan Regional Elmi Mərkəzinin arxeoloji ekspedisiyası tərəfindən 1991-ci ildə, abidədə, kəşfiyyat xarakterli tədqiqatlar aparılmışdır.
Yaşayış yerində tikinti qalıqlarına, iki yerdə böyük kül təpəsinə təsadüf edilmiş, çəhrayı rəngli küpə vəkasa tipli şirsiz və şirli saxsı qab qırıqları (həndəsi və nəbati naxışlarla bəzədilmişdir) toplanmışdır.
II Nəhəcir nekropolu
Nekropol II Nəhəcir yaşayış yerinin qərb tərəfində uzunsov təpənin üzərində yerləşir. Orta əsrlərə aid olan nekropoldakı qəbirlər qərb – şərq istiqamətindədir. Nekropolda daşdan təbii böyüklükdə çoxlu qoç fiqurları (XV – XVI əsrlər) olmuşdur. Qəbirüstü abidələr olan bu fiqurların üzəri müxtəlif rəsm və işarələrlə bəzədilmişdir.
Qanuni Sultan Süleyman Körpüsü
Qanuni Sultan Süleyman Körpüsü — İstanbulun Böyükçəkməcə ərazisində olan, Büyükçəkməcə ilə Memarsinan arasında yer alan tarixi körpü.
Nəhəcir abidələr kompleksi
III Nəhəcir
III Nəhəcir Culfa rayonunu Nəhəcir kəndindən qərbdə, Qahab kəndi yaxınlığında yerləşən Dəmir dövrünə aid yaşayış yeridir. Abidə 1990-cı ildə AMEA – nın Elmi Mərkəzinin arxeoloji ekspedisiyası tərəfindən qeydə alınmış və kəşfiyyat xarakterli tədqiqatlar aparılmışdır. Hazırda yaşayış yerində yonulmamış qaya parçalarından iki cərgə düzbucaqlı planda inşa edilmiş böyük binanın qalıqları saxlanmışdır. Yerüstü materiallar çəhrayı və boz rəngli gil qab qırıqlarından ibarətdir. III Nəhəcir yaşayış yerinin e.ə. VI – IV əsrlərə aid olduğu güman edilir.
Qanuni Sultan Süleyman Körpüsü
İstanbulu Avropaya bağlayan tarixi ticarət yolu üzərində, Büyükçəkməcə gölünün Mərmərə dənizi ilə birləşdiyi nöqtədə inşa edilmişdir. Memar Sinan tərəfindən inşa edilən körpü, İstanbula 36 km uzaqlıqda yerləşir. Qanuni Sultan Süleyman (1520-1566) Zigetvar Səfərinə çıxarkən, ordunun, Büyükçəkməcə Gölü ilə dənizin birləşdiyi bu nöqtədən sallarla qarşıya keçməkdə çox çətinlik çəkdiyinə görə buraya körpü tikilməsini əmr etmişdir. Ancaq Qanuni Sultan Süleyman, Zigetvar şəhərinin mühasirəsində vəfat etdiyi üçün körpü, oğlu II Sultan Səlim zamanında, 1567-ci ildə tamamlanmışdır.
Körpünün girişindəki turistlik sahə içərisində Sokullu Mehmet Paşa Məscidi, Kurşunlu Han və Qanuni Sultan Süleyman çeşməsi də yer almaqdadır.
Memar Sinanın "Körpü, əsərlərimin içərisində şahəsərimdir." dediyi bu körpü, 636 metr uzunluğunda, 7,17 metr genişliyindədir. 4 ayrı hissədən və 28 kəmərdən ibarət olan körpünün tikintisi əsnasında, gölün suları böyük tulumbalarla boşaldılaraq, 40.000 m³ daş istifadə edilmişdir. Körpü 1986-1989-cu illər arasında bərpa edilən körpü bölgənin simvoludur.
Xətt ilə tarix yazılması
Körpünün 1567-ci ildən etibarən xərci 114.073.850 axçadır.
Hannibal Hamlin
Hannibal Hamlin — ABŞ-lı siyasətçi. Amerika Birləşmiş Ştatlarının 15-ci vitse-prezidenti.
Gəncə xan sarayı
Kompleksə bir neçə saray binası, tağlı daş qalereya, daxili həyətlər və fontanlar, o cümlədən köməkçi tikililər daxil idi. Fransız səyyahı, etnoqraf və fotoqrafı Baron de Bay Qafqaza səfəri zamanı Gəncədə olarkən çəkdiyi şəkillərdə sarayın şəkilləri var. Sovet dövründə kompleksin yerində Nizami kinoteatrı inşa edilmişdir. Hal-hazırda Fikrət Əmirov adına Gəncə Döblət Filarmoniyası yerləşir.
Ludçular
thumb|264x264px| Ludditlərin lideri, 1812-ci il Ludçular — XIX əsrdə toxuculuq maşınlarını məhv edən radikal fraksiya yaradan, İngiltərə toxuculuq işçilərinin anda əsaslanan gizli təşkilatı. Qrupun adının Lester yaxınlığındakı Ansteydən olan əfsanəvi toxucu Ned Ludddan götürüldüyü güman edilir. Onlar standart əmək təcrübəsini əvəz etmək üçün maşınlardan "fırıldaqçı və aldadıcı şəkildə" istifadə edən istehsalçılara etiraz edirdilər. Ludçular, onların sənayedəki rollarını maşınların alacağını bildikləri üçün bacarıqlarını öyrənməyə sərf olunan vaxtın boşa gedəcəyindən narahat idilər.
Hannibal Hamlin
O, ABŞ Respublikaçılar Partiyasının ilk Vitse Prezidenti vəzifəsini icra etmişdir.
Ludçular
Bir çox Ludçu fabriklər oxşar məhsulları daha ucuz satdığı üçün bağlanmış emalatxanaların sahibləri idi. Həmin emalatxana sahibləri üçün bir fabrikdə iş tapmaq çox çətin idi, çünki fabriklərdə əşyaların istehsalı emalatxanada eyni şeyi istehsal etməkdən daha az işçi tələb edirdi. Bu, bir çox insanı işsiz və qəzəbli etdi.
Gəncə xan sarayı
Gəncə xan sarayı qəsr formalı yaşayış kompleksi olmaqla, bir neçə yaşayış binası, həmçinin, xəritədə “xan tikilisinə aparan tağlı daş qalereya” adlandırılan tağlı tikilidə ibarət olmuşdur. Bu tikili saraya aparan xüsusi qapı və ya dəhliz rolunu oynamışdır. Kompleks daxili həyətlərə və bir neçə fontana malik idi.